open-index/open-wikipedia-markdown huggingface dataset:
Hucul (kôň)

náhľad|''hucul''
**Hucul** (iné mená: **huculiak**, **huculský kôň**) sa zaraďuje medzi primitívne plemená koní domácich, ktoré nie sú svojou stavbou tela veľmi vhodné na športové využitie, ale sú to výborné kone na terénne jazdenie. Rozhodne sa o huculoch nedá povedať, že sú elegantné, ale v každom prípade sú spoľahlivé, skromné, obratné, vytrvalé a vynikajú pokojným temperamentom.

## Stavba tela
Hucul je dlhoveký kôň tvrdej telesnej konštrukcie s dobre vyjadreným typom. Telesný rámec má dlhšie línie, postoj je korektný, chody pravidelné. Jeho výška sa pohybuje u kobýl medzi 134 - 142 cm a u žrebcov medzi 136 - 144 cm, obvod hrude je u kobýl 160 - 180 cm a u žrebcov 165 - 185 cm a obvod holene u kobýl 17,5 - 19,5 cm a u žrebcov 18,2 - 20,2 cm.

Telesná stavba hucula je súladná, telo pevne stavané. Hlava je masívnejšia. Žuchvy sú mohutné. Krk je silný, svalnatý, stredne nasadený, často skôr klenutý. Kohútik je väčšinou menej výrazný, chrbát pevný, bedrá krátke. Zadok je široký, svalnatý, stredne sklonený, často kratší. Typický je široký a hlboký hrudník. Končatiny sú suché s výraznými kĺbmi a kratšími prednými holeňami. Kopytá sú pravidelné s dobrou a veľmi tvrdou kopytnou rohovinou. Postoj je vpredu pravidelný, vzadu niekedy mierne kravský.

Najčastejšie sfarbenie je hnedák alebo plavák všetkých odtieňov, menej ryšiak a vraník, typický je výrazný úhorí pruh, často sa vyskytuje zebrovanie predkolenia a predlaktia a niekedy oslí kríž. Biele znaky sú nežiaduce. Srsť je dlhšia, hrubšia a hustá, dobre prispôsobivá nepriazňam počasia. Na koreni chvosta sa niekedy vyskytuje štetka z krátkych vlasov, chvost splýva až k zemi.

## Charakteristika
Hucul patrí medzi pozdné plemená, dospieva v 5 – 6 rokoch, výkonný zostáva až do 25 rokov často sa dožíva 30 rokov aj viac. Chody sú kratšie a pravidelné, v teréne sa hucul pohybuje veľmi isto a obratne. Hucul má pevné zdravie a je veľmi plodný. Vývoj žriebät je pravidelný a bezproblémový.

## Chov v zoo
Od roku 1981 sa chovu huculov intenzívne venuje Zoologická záhrada Košice. Boli to úplne prvé zvieratá chované v tamojšej zoo a rovnako tak prvé - tam rozmnožené zvieratá. V rokoch 1985 - 2009 mal tamojší chov status génovej rezervy popri chove v Národnom žrebčíne Topoľčianky. Návštevníci ich nájdu na veľkej, 2 ha lúke v dolnej časti Zoo. Ktorá je od roku 2023 prístupná.  Do roku 2013 tu odchovali 95 mláďat.

## Referencie


## Iné projekty

## Externé odkazy
* Slovenský Hucul klub
* Slovenský zväz chovateľov a priateľov huculských koní

Kategória:Plemená koní
Bacilová červienka

**Bacilová červienka** (iné názvy: **bacilárna/bakteriálna červienka, bacilová/bacilárna/bakteriálna dyzentéria, bacilová/bacilárna/bakteriálna úplavica, šigelóza, červienka, dyzentéria, úplavica**) je črevná bakteriálna infekcia vyvolaná gramnegatívnymi nepohyblivými tyčinkami z rodu Shigella. Rod sa delí na štyri podskupiny, ktoré sú vyvolávateľom jednotlivých typov šigelózy.

## Klasifikácia
* A03: Bacilová červienka (dyzentéria) – šigelóza
** A03.0: Šigelóza zapríčinená Shigella dysenteriae (Šigelóza skupiny A (Šigova-Kruseho dyzentéria))
** A03.1: Šigelóza zapríčinená Shigella flexneri (Šigelóza skupiny B)
** A03.2: Šigelóza zapríčinená Shigella boydii (Šigelóza skupiny C)
** A03.3: Šigelóza zapríčinená Shigella sonnei (Šigelóza skupiny D)
** A03.8: Iné šigelózy
** A03.9: Nešpecifikovaná šigelóza (Bacilárna dyzentéria NS)

## Patogenéza
Hlavným vyvolávateľom klinických príznakov je enterotoxín, ktorý produkujú najmä šigely skupiny A a ich prienik dovnútra buniek sliznice hrubého čreva. Tu sa množia, spôsobujú následne zánik bunky, vznik nekrózy a krvácajúcich vredov.  Infekcia touto skupinou má i najzávažnejší klinický priebeh. Infekcia je obmedzená na črevo, šigely takmer nikdy neprenikajú do krvného obehu.

## Epidemiológia
Zdrojom infekcie je výhradne človek. Šigely sú málo odolné, no na infekciu stačí veľmi malá dávka. Je to typická „choroba špinavých rúk“, ktorá sa vyskytuje v miestach, kde na malej ploche žije pri nízkej hygiene väčší počet ľudí (kasárne, robotnícke ubytovne, azylové tábory, slumy a podobne).

## Diagnostika
Choroba sa diagnostikuje kultivačne zo stolice (dôkazom prítomnosti šigely vo vzorke). Možný je vznik bacilonosičstva, ktoré treba po preliečení vylúčiť.

## Liečba
Je cielená na likvidáciu pôvodcu – podávajú sa antibiotiká: ampicilín, tetracyklín a sulfonamidy, prípadne ich deriváty. Pribúdajú však rezistentné kmene.
Veľmi dôležitá je symptomatická liečba, najmä doplňovanie tekutín a elektrolytov, ktoré sa strácajú pri ťažkých hnačkách.

## Zdroj
*Bednář a kol. *Lékařská speciální mikrobiologie a parazitologie.* Triton, 1994.

Kategória:A03 Bacilová červienka (dyzentéria) – šigelóza
Kategória:Črevné infekčné choroby
Perla (rozlišovacia stránka)

**Perla** môže byť:
*lesklý guľovitý útvar z perlorodiek a niektorých iných mäkkýšov, pozri perla
* meno, pozri Perla (prvé meno)
*sklená perla (alabastrová perla)
*v zoológii: výrastok  alebo hrbolček na paroží či parohoch, pozri perla (parohy)
*prenesene: niečo nádherné, vzácne
*román od Steinbecka, pozri Perla (román, Steinbeck)
*taliansky seriál z roku 1998, pozri Perla (seríál z roku 1998)
*mexický film z roku 1947, pozri La Perla (film z roku 1947)
*mexická telenovela z roku 1998, pozri Perla (telenovela)
*značka nealkoholického nápoja počas ČSSR, pozri Perla (nápoj)
*značka margarínu, pozri Perla (margarín)

## Pozri aj
*The Pearl
*jaskynná perla
*Bailyho perla

## Iné projekty
Hypertermia

**Hypertermia** môže byť: 

* stav zvýšenej telesnej teploty pri zvýšenej tvorbe tepla a nedostatočnom ochladzovaní, prehriatie tela, pozri hypertermia (prehriatie)
* liečebná metóda, pri ktorej sa umelo vyvolá zvýšenie teploty v tkanive bez ohľadu na vlastnú termoreguláciu organizmu, pozri hypertermia (liečebná metóda)
Ozdínsky potok

**Ozdínsky potok** je potok na hornom Poiplí, v centrálnej časti okresu Poltár. Je to ľavostranný prítok Bystrického potoka, meria 5,2 km a je tokom IV. rádu. 

Pramení v Stolických vrchoch, v podcelku Málinské vrchy, na juhovýchodnom svahu Troch chotárov (834,2 m n. m.) v nadmorskej výške okolo 675 m n. m., v blízkosti osady Šutová Jama. Tečie prevažne juhovýchodným smerom, sprava priberá prítok zo Suchej doliny a vstupuje do Revúckej vrchoviny, do podcelku Cinobanské predhorie. Na dolnom toku preteká obcou Ozdín a južne od nej ústi v nadmorskej výške okolo 282 m n. m. do Bystrického potoka.

## Referencie

## Iné projekty

Kategória:Potoky na Slovensku
Kategória:Vodné toky v okrese Poltár
Bystrický potok (prítok Ipľa)

**Bystrický potok** je potok na hornom Poiplí, v centrálnej časti okresu Poltár. Je to pravostranný prítok Ipľa, meria 4,8 km a je tokom III. rádu. 

Preteká Revúckou vrchovinou, podcelkom Cinobanské predhorie, kde pramení na severovýchodnom svahu Starých Turíc (550,1 m n. m.) v nadmorskej výške približne 460 m n. m. Najprv tečie juhovýchodným smerom územím s prejavmi eróznej činnosti zrážkovej vody na oboch brehoch (výmole), ďalej sa stáča a pokračuje na východ. Zľava priberá Ozdínsky potok a severoseverovýchodným smerom preteká cez Bystričku. Potom sa stáča na východoseverovýchod a pri samote Bystrický mlyn priberá ľavostranný prítok. Východne od Ozdína ústi v nadmorskej výške okolo 253 m n. m. do Ipľa.

## Referencie

## Iné projekty

Kategória:Potoky na Slovensku
Kategória:Vodné toky v okrese Poltár
Prehriatie

**Prehriatie** môže byť:
*zohriatie
*prílišné zohratie, zohriatie nad normálnu hodnotu
*hypertermia
Salajka (potok)

**Salajka** je potok v Novohrade, v severnej časti okresu Lučenec, na cca  úseku tvorí hranicu s okresom Poltár. Je to ľavostranný prítok Krivánskeho potoka, meria  a je tokom IV. rádu. Niekedy je označovaný aj ako **Lovinka**. 

Pramení na okraji Stolických vrchov, v podcelku Málinské vrchy, na juhozápadnom svahu Sebeniny () v nadmorskej výške okolo  Na krátkom úseku tečie na juh, následne juhozápadným smerom obteká osadu Horné Fafáky, sprava priberá krátky prítok, opätovne sa stáča na juh a vstupuje do Revúckej vrchoviny, do podcelku Cinobanské predhorie. Postupne sa stáča na juhovýchod až východ a následne výrazným oblúkom na juhozápad. Z pravej strany priberá prítok () z južného svahu Maťašovieho vrchu () a na cca  dlhom úseku tečie severojužným smerom. Napokon sa opäť stáča na juhozápad a južne od obce Lovinobaňa ústi v nadmorskej výške okolo  do Krivánskeho potoka.

## Referencie

Kategória:Potoky na Slovensku
Kategória:Povodie Ipľa
Kategória:Vodné toky v okrese Lučenec
Točnica

**Točnica** môže byť:
* zastarano: točňa (v zmysle otáčacie zariadenie, najmä v divadle a na železnici)
* obec v okrese Lučenec, pozri Točnica (obec)
* potok v Novohrade, pozri Točnica (potok)
Magnetický pól

**Magnetický pól** môže byť:
*pól, do ktorého vstupujú alebo z neho vystupujú indukčné čiary, napríklad v magnete, pozri magnetický pól (fyzika)
*pól vesmírneho telesa, napr. Zeme, pozri magnetický pól (vesmírne teleso)
*na Zemi:
**magnetický pól Zeme
**geomagnetický pól
Geomagnetický pól

**Geomagnetický pól** (severný a južný) je pól nepravidelného magnetického poľa Zeme vypočítaný za predpokladu, že sa v strede Zeme nachádza tyčový magnet. 

Na južnej pologuli je severný geomagnetický pól, na severnej južný geomagnetický pól.

## Porovnaj
*magnetický pól Zeme

Kategória:Magnetizmus
Kategória:Geografia
Magnetický pól Zeme

**Magnetický pól Zeme** (severný alebo južný) je bod, v ktorom magnetické siločiary magnetického poľa Zeme stoja vertikálne k povrchu Zeme. Stále sa pohybuje. 

Na južnej pologuli je severný magnetický pól, na severnej južný magnetický pól.

## Porovnaj
*geomagnetický pól

Kategória:Geografia
Kategória:Magnetizmus
Hypertermia (prehriatie)

**Hypertermia** alebo **prehriatie (tela)** je stav zvýšenej, či vysokej teploty tela z nahromadeného tepla. Môže byť spôsobený napr. chorobou, poruchou látkovej premeny alebo poruchou termoregulácie.

Typy hypertermie: 
* vyčerpanie z tepla – **prehriatie** - je to akútna hypertermia následkom dehydratácie. Vznikne ak sa organizmus nestačí ochladzovať pre extrémne vonkajšie podmienky alebo pre zvýšenú produkciu tepla v organizme. Ak dôjde k zlyhaniu termoregulácie, prichádza k vzniku tepelného úpalu. 
* **tepelný úpal** je hypertermia so zlyhaním termoregulácie. Býva sprevádzané zlyhávaním dôležitých orgánov a postihnutím centrálnej nervovej sústavy. Tepelný úpal rozdeľujeme na *námahový* (u mladých zdravých ľudí následkom extrémne zvýšenej alebo dlhodobej telesnej námahy) alebo *klasický* (častejší u starších a chorých ľudí, alebo ľudí vystavených vysokým vonkajším teplotám).

## Prevencia
Prvá pomoc pri Hypertermii (ale aj prevencia), je liatie chladnej vody na tepny.
Kategória:Medicína
Šťavica (prítok Ipľa)

**Šťavica** je potok na hornom Poiplí, na území okresu Poltár. Je to ľavostranný prítok Ipľa, meria 1,9 km a je tokom III. rádu. 

Preteká Stolickými vrchmi, podcelkom Málinské vrchy. Pramení na severnom svahu Brložna (813,6 m n. m.), pri osade Brložno v nadmorskej výške cca 765 m n. m. Tok vytvára oblúk prehnutý na juh a ďalej tečie západoseverozápadným smerom. Ústi do vodnej nádrže Málinec severne od obce Málinec v nadmorskej výške okolo 350 m n. m.

## Referencie

Kategória:Potoky na Slovensku
Kategória:Povodie Ipľa
Kategória:Vodné toky v okrese Poltár
Australia Telescope Compact Array

**Australia Telescope Compact Array** je projekt austrálskej kontinentálnej sústavy rádioteleskopov. Hlavnú zložku tvorí 6 samostatných parabolických antén s priemerom 22 m, rozmiestených na 6 km dlhej trase pri observatóriu Paul Wild Observatory. Je súčasťou sústavy rádioteleskopov Australia Telescope National Facility. Australia Telescope pracuje metódou apertúrovej syntézy s rozlišovacou schopnosťou pod 0,001".

Kategória:Rádioteleskopy
Kategória:Astronómia v Austrálii
Kategória:Stavby v New South Wales
Pól (vesmírne teleso)

**Pól** (severný a južný) ľubovolného telesa (hviezdy, planéty) sa definuje:
*a) ak ide približne o guľu: bod na guli, ktorý má od všetkých bodov zvolenej najväčšej kružnice gule rovnakú vzdialenosť 90°
*b) ako priesečník rotačnej osi a povrchu telesa. Pri pohľade zo severného pólu má rotácia telesa pohyb proti smeru hodinových ručičiek. V takom prípade sa telesá môžu odlišovať od presného guľového tvaru a rotačná os nie je identická s osou symetrie telesa.

Kategória:Astronómia
Pascha

**Pascha** môže byť:

* u gréckokatolíkov a pravoslávnych: sviatok Vzkriesenia Ježiša Krista, pozri Veľká noc
* koláč, ktorý sa pečie na Veľkú noc (najmä v prostredí východného Slovenska), pozri pascha (koláč)
* židovský sviatok – pripomienka vyslobodenia Židov z egyptského otroctva, pozri Pesach
Rock against racism

**Rock against racism** (**R.A.R.**, **RAR**) - v preklade *„Rock proti [[rasizmus|rasizmu]]“* je hudobná kampaň proti prejavom rasizmu a fašizmu.

## História

Kampaň vznikla v zime roku 1976 v Spojenom kráľovstve, v Londýne. Hlavnými organizátormi boli Red Saunders, Roger Huddle a ďalší. Podnetom pre vznik projektu boli rasistické poznámky a gestá Davida Bowieho a Erica Claptona, ktorými sa prezentovali v médiách.

R.A.R. prvýkrát zvažovala myšlienku zorganizovania koncertu proti narastajúcim prejavom rasizmu v spoločnosti už začiatkom roku 1970. Celá kampaň sa však odštartovala až v roku 1976, keď opitý Eric Clapton vyjadril verejne podporu Enochovi Powellovi (toho času tieňový minister obrany Konzervatívnej strany stavajúci sa proti imigrácii a proti antidiskirminačnej legislatíve) na svojom koncerte v Birminghame.

Kategória:Rockové festivaly
Kategória:Hudba v Anglicku
Björn Strid

**Björn Ove "Speed" Strid** (* 10. septembra 1978) je frontman a spevák metalovej skupiny Soilwork, ktorý pochádza z Helsingborgu. Spolu s Petrom Wichersom založili Soilwork(Inferior Breed) v roku 1995.

* okrem Soilworku má ešte thrash/death metalový projekt pod názvom Terror 2000. Spolupracoval aj so skupinami Coldseed a Disarmonia Mundi. Jeho hlas zaznel aj na demo od Darkane a hosťoval aj v skladbe "Bitter End" od Construcdead.
Je aj hosťujúci vokalista aj v lokálnej rock/funkovej kapele Highball Shooters. V roku 2012 Björn spieva na albume Internal Affairs  prog rockovej skupiny The Night Flight Orchestra.

*v roku 2007 Björn naspieval aj "*The Dawn of it All*" ako jedinú baladu na metalovej kompilácii k 20. výročiu hudobného vydavateľstva Nuclear Blast pod názvom *Out of the dark*,ktorú skomponoval bývalí a v súčasnosti opäť člen skupiny Soilwork, Peter Wichers.
* prezývku Speed, získal ešte na strednej škole kvôli tvrdej a rýchlej hudbe, ktorú už vtedy počúval. 
* svoje spevácke schopnosti mnohokrát konzultoval s metalovým gitaristom, producentom a spevákom, ktorý sa volá Devin Townsend a je známy ako sólista ale aj zo skupiny Strapping Young Lad alebo Devin Townsend Band.
*Jeho obľúbené hudobné albumy sú "*[[Killing Machine]]*" od Judas Priest, a "*[[The Number of the Beast]]*" od Iron Maiden. 
*Björn používa mikrofóny značky Milab.

Kategória:Soilwork
Kategória:Švédski heavymetaloví speváci
Kategória:Švédski textári piesní
RAR

**RAR** môže byť:
*súborový formát, pozri RAR (formát)
*Remote Access Router
*Rock Against Racism
*Royal Anglian Regiment, jednotka britskej armády
*Royal Australian Regiment, jednotka austrálskej armády
*Resource Adapter, špecifický modul paltformy Java EE
*Real Aperture Radar
*Rural Australians for Refugees, austrálska skupina na podporu utečencov
Galaktický pól

**Galaktický pól** je pól v sústave galaktických súradníc, vzdialený 90° od všetkých bodov galaktického rovníka, určeného z pozorovaní. Rovníkové súradnice severného galaktického pólu sú α = 12h49m, δ= +27,4° k ekvinokciu 1950,0 (v súhvezdí Vlasy Bereniky).

Kategória:Galaxie
Pól ekliptiky

**Pól ekliptiky** (severný a južný) je bod na nebeskej sfére, ktorý je vzdialený 90° od všetkých bodov ekliptiky, pričom smer k severnému pólu ekliptiky zviera so smerom k svetovému pólu uhol 23°27'. Svetový pól koná okolo pólu ekliptiky zložený dlhoperiodický a krátkoperiodický pohyb vplyvom precesie a nutácie. Pól ekliptiky sa mení pomaly v dôsledku zmeny polohy roviny ekliptiky, vyvolanej poruchami planét. Severný pól ekliptiky sa nachádza v súhvezdí Draka a južný v súhvezdí Mečiar.

Kategória:Sférická astronómia
Tektit

**Tektit** je všeobecný názov pre skupinu prírodných skiel veľkosti štrku, ale s povrchom nesúcim znaky tavenia. Tvary tektitov i mikrotektitov sú rovnaké: guľôčkovité, kvap­kovité, hruškovité, kotúčovité, činkovité, valčekovité ap. Podľa náleziska boli nazvané **australity**, **filipinity**, **indočinity**, **javanity**, **moldavity**, vltavíny a pod. Pôvodne sa myslelo, že ide o odpad zo starých sklární, no pri výskume sa ukázalo, že majú pomerne jednotné zloženie, v ktorom prevláda obsah oxidu kremičitého. Na ich roztopenie bola potrebná teplota najmenej 1&nbsp;600 K.

## Vznik tektitov
Vek tektitov je rôzny, maximálne 3×106 rokov. Hypotézy o vzniku tektitov zo zvyšku planéty medzi Marsom a Jupiterom, o dopade antihmoty ap. rýchlo zanikli. Vznik tektitov sa vysvetľoval dopadom z Mesiaca po predpo­kladanom náraze veľkého meteoritu na Mesiac a vymrš­tení roztopenej mesačnej hmoty až na Zem. Dnes sa väčšina odborníkov zhoduje v tom, že tektity vznikli pravde­podobne pri výbuchu zapríčinenom nárazom veľkých meteoritov na Zem.

## Zloženie
Zloženie tektitov zodpovedá zloženiu bežnej pôdy Zeme s prímesou 3,5 % hmoty kamenných meteoritov (chondritov). Sklá z Líbyjskej púšte majú chemické zloženie rovnaké ako okolitý piesok. Nálezy guľôčok železa so zvýšeným obsahom niklu v tektitoch dokazujú súvislosť tektitov so sklom nájdeným v okolí meteoritových kráterov. Sondá­že dna oceánov odhalili mikrotektity v morských usade­ninách v hĺbkach 2- pod dnom niektorých miest Indického oceána. Veľkosť mikrotektitov nepresahuje , ale celková hmotnosť odhadovaného množstva mikrotekti­tov je asi tisícnásobne väčšia než hmotnosť všetkých tektitov.

Ďalšími znakmi tektitov je prítomnosť lechatelieritu a nízky obsah H2O, ktorými sa odlišujú od vulkanických skiel.

## Referencie

## Iné projekty

.

Kategória:Premenené horniny
Autolycus (kráter)

[náhľad|Podrobná mapa [More dažďov|Mora dažďov. Autolycus je označený písmenom "F".]]
**Autolycus** je impaktný kráter na Mesiaci v Mori dažďov. Je pomenovaný po známom zlodejovi z gréckej mytológie Autolykovi.

Kategória:Impaktné krátery na Mesiaci
Ex Works

**Ex Works** (**EXW**), po slovensky **zo závodu**, je častá obchodná doložka. 

Podľa Incoterms 2000 sa vykladá takto:

Predávajúci splní svoju povinnosť, keď odovzdá tovar kupujúcemu vo svojich skladovacích priestoroch.
Riziko prechádza na kupujúceho po prevzatí tovaru.

*dovozné – platí kupujúci
*balenie – platí kupujúci
*colné prejednanie:
::export – zabezpečí kupujúci
::import – zabezpečí kupujúci
*poistenie – nie je povinné

Kategória:Incoterms
Free Carrier

**Free Carrier** (**FCA**), po slovensky **vyplatené dopravcovi**, je častá obchodná doložka.

Podľa Incoterms 2000 sa vykladá takto: 
Predávajúci je povinný dodať tovar prvému dopravcovi, ktorého vymenuje kupujúci.
Riziko za tovar nesie kupujúci od okamihu prevzatia tovaru na dohodnutom mieste.
*dovozné - platí predávajúci po dohodnuté miesto, odtiaľ platí kupujúci.
*balenie - zabezpečuje ho predávajúci na svoje náklady
*colné prejednanie:
::export - zabezpečí predávajci
::import - zabezpečí kupujúci
*poistenie - nie je povinné

Kategória:Incoterms
Free Alongside Ship

**Free Alongside Ship** (**FAS**), po slovensky **vyplatené k boku lode** je častá obchodná doložka.

Podľa Incoterms 2000 sa vykladá takto: 
Predávajúci splní svoju povinnosť, keď odovzdá tovar k boku lode v prístave nakládky.
Kupujúci platí nakládku na loď, dovozné z prístavu nakládky do prístavu vykládky.
Riziko prechádza na kupujúceho v prístave nakládky pred nakládkou.
*dovozné – platí predávajúci zo závodu až k boku lode v prístave nakládky
*balenie – platí predávajúci
*colné prejednanie:
**export – zabezpečuje predávajúci
**import – zabezpečuje kupujúci
*poistenie - nie je povinné

Kategória:Incoterms
Free On Board

**Free On Board** (**FOB**), po slovensky **vyplatené na loď**, je častá obchodná doložka.

Podľa Incoterms 2000 sa vykladá takto: Predávajúci umiestni tovar na palubu lode v dohodnutom prístave. Kupujúci však vyberie loď a platí prepravné. Riziko prechádza na kupujúceho v prístave nakládky po naložení na loď (keď tovar prejde cez zábradlie lode). Dnes je možné už len v niektorých prístavoch zabezpečiť doslovne túto doložku (v moderných prístavoch ju nemožno uplatniť). Odporúča sa radšej dohodnúť doložku FCA.
* dovozné - predávajúci platí dovozné až do prístavu nakládky a nakládku na loď, kupujúci platí dovozné z prístavu nakládky do prístavu vykládky, vykládku z lode a dovozné do miesta určenia
* balenie - hradí predávajúci
* colné prejednanie:
::export - zabezpečí predávajúci
* poistenie - nie je povinné

Kategória:Incoterms
Touchpad

thumb|Touchpad

**Touchpad** je vstupné zariadenie počítača (obvykle laptopu či notebooku), nahrádzajúce počítačovú myš či trackpoint.

Ide obvykle o malý rezistívny touchscreen, nie je však umiestnený na obrazovke, ale obvykle pred klávesnicou.

Kurzor na obrazovke sa ovláda pohybom prsta pritlačeného o snímaciu plochu touchpadu. Bežnou praxou je interpretovať krátke poklepanie na touchpad ako stlačenie ľavého tlačidla myši. Pod touchpadom zvyknú byť umiestnené dve až tri tlačidlá reprezentujúce tlačidlá myši. Na novších touchpadoch je pohybom prstu na okraji možné dosiahnúť scrolovanie.

Prvý touchpad bol implementovaný do série počítačov Apollo (počítač) okolo roku 1983.

## Iné projekty

Kategória:Polohovacie zariadenia
Kategória:Vstupné zariadenia
Auwersov katalóg

**Auwersov katalóg** alebo **Nový fundamentálny katalóg** (NFK) je fundamentálny katalóg hviezd z roku 1879, ktorý je založený najmä na pulkovských a greenwichských katalógoch.

Kategória:Astronomické katalógy hviezd
Cost and Freight

**Cost and Freight** (**CFR**), po slovensky **náklady a prepravné**, je častá obchodná doložka.

Podľa Incoterms 2000 sa vykladá takto: Predávajúci zabezpečuje loď a platí námorné prepravné do dohodnutého prístavu ako aj výdavky spojené s naložením tovaru. Riziko prechádza na kupujúceho ako pri doložke FOB (teda od prechodu tovaru ponad zábradlie lode). V tomto momente predávajúci dodal tovar a všetky riziká a dodatočné náklady už znáša kupujúci. Predávajúci má povinnosť colne prerokovať tovar na vývoz. Keď predávajúci nedodá tovar ponad zábradlie lode, mala by sa použiť doložka CPT.

Kategória:Incoterms
Carriage Paid To

**Carriage Paid To** (**CPT**), po slovensky **preprava platená do**, je častá obchodná doložka.

Podľa Incoterms 2000 sa vykladá takto: Predávajúci zabezpečuje prepravu a platí náklady s ňou spojené do miesta určenia. Riziká a prípadné ďalšie náklady prechádzajú na kupujúceho odovzdaním tovaru prvému dopravcovi. Povinnosťou predávajúceho je colne prerokovať tovar na vývoz.

Kategória:Incoterms
CIF

**CIF** môže byť:
* Cost, Insurance and Freight, dodacia položka podľa Incoterms
* Common Intermediate Format, štandardná veľkosť obrazu pre video a počítače (352 x 288 pixelov)
* Cells In Frame, v technológii sietí
* California Interscholastic Federation
* Caltech Intermediate Form
* Crystallographic Information File, druh textového súboru
Carriage and Insurance Paid to

**Carriage and Insurance Paid to** (**CIP**), po slovensky **preprava a poistenie platené do**, je častá obchodná doložka.

Podľa Incoterms 2000 sa vykladá takto: Predávajúci odovzdá tovar dopravcovi, ktorého sám vyberie, zaplatí náklady na dopravu do dohodnutého miesta určenia a uhradí poistenie tovaru v kategórii "C" na 110% hodnoty. Zabezpečí colné prerokovanie tovaru na vývoz.

Kategória:Incoterms
CIP

**CIP** môže byť:

* Cahnova-Ingoldova-Prelogova nomenklatúra, v chémii
* Carriage and Insurance Paid to, obchodná doložka Incoterms
* Cataloging in Publication, databáza bibliografických informácií, ktorú spravuje Library of Congress
* Cellular IP
* Center for Intellectual Property Studies, Švédsko
* Circulating International Program
* *Continuation-in-part*, pojem z patentového práva USA
* Citizen Information Project, Spojené kráľovstvo
* Channel Interface Processor
* "chronic intestinal pseudo-obstruction" - chronické pseudoupchatie čriev
* chronická idiopatická polyneuritis
* CipSoft, počítačová firma
* Combat Identification Panel, zariadenie americkej armády v prvej vojne v zálive
* Committee for International Peace
* Common Industrial Protocol (CIP™) http://odva.org
* "continuous improvement" - kaizen
* Critical Infrastructure Protection
* Classical IP over ATM
* Carbon in pulp, metóda ťažby zlata z roku 1985
* Commission Internationale Permanente pour l'Epreuve des Armes à Feu Portatives, Stála medzinárodná komisia pre skúšanie zbraní 
* Choucroute International Production, francúzska produkčná spoločnosť
Močiarsky potok

**Močiarsky potok** môže byť:

* prítok Hrona, pozri Močiarsky potok (prítok Hrona)
* prítok Slatinky, Močiarsky potok (prítok Slatinky)
Močiarsky potok (prítok Slatinky)

**Močiarsky potok** je potok v Novohrade, preteká územím okresov Lučenec a Poltár. Je to pravostranný prítok Slatinky, meria 4,1 km a je tokom V. rádu. 

Preteká Juhoslovenskou kotlinou, podcelkom Lučenská kotlina, kde pramení v časti Poltárska pahorkatina na severovýchodnom svahu Skaličky (347,0 m n. m.) v nadmorskej výške okolo 260 m n. m., východne od obce Točnica. Na hornom toku tečie juhovýchodným smerom a sprava priberá prítok z východného svahu Skaličky. Potom preteká osadou Výšný Močiar, zľava priberá krátky prítok a stáča sa severojužným smerom. Potom preteká okrajom osady Nižný Močiar a juhozápadne od obce Kalinovo sa v nadmorskej výške cca 199 m n. m. vlieva do Slatinky.

## Referencie

Kategória:Potoky na Slovensku
Kategória:Povodie Ipľa
Kategória:Vodné toky v okrese Lučenec
Kategória:Vodné toky v okrese Poltár
Mašková

**Mašková** môže byť:

* obec v okrese Lučenec, pozri Mašková (obec)
* potok v okrese Lučenec, pozri Mašková (potok)
CFR

**CFR** môže byť:
* C&#259;ile Ferate Române, rumunské štátne železnice
* Canadian Finals Rodeo, kanadský šampionát rodea
* Campaign finance reform, politické úsilie o zmenu financovania politiky
* „Case fatality rate“ (miera úmrtnosti prípadu) – počet mŕtvych v dôsledku choroby delené počet nakazených chorobou
* Certified first responder
* Code of Federal Regulations, USA
* Combat Films and Research, firma
* Cost and Freight, obchodná doložka Incoterms
* Council on Foreign Relations, think tank americkej zahraničnej politiky
* Chicken Fried Radio, internetový podcast
* Culdee Fell Railway, fiktívna železnica v The Railway Series od Rev. W. Awdryho
* Center for Forest Research
* CFR Cluj, rumunský futbalový klub
FCA

**FCA** môže byť:
*v ekonómii a práve:
** False Claims Act, federálny zákon USA
** „Fellow of Chartered Accountants“, druh členstva v Institute of Chartered Accountants in England & Wales
** Free Carrier, obchodná doložka Incoterms
** Function cost analysis (function value analysis), metóda technického a ekonomického výskumu
* An Fórsa Cosanta Áitiúil, záložné sily írskej armády
* Fellowship of Christian Athletes, neziskovka v Kansase
* Ferengi Commerce Authority, v sérii Star Trek
* Finnish Cannabis Association, fínska NGO
* First Choice Airways, britská letecká spoločnosť
* Formal concept analysis, metóda analýzy dát
* "Freund's Compelet Adjuvant" – pozri Freundovo adjuvans (posilňovač imunity)
* Financial collection agencies ltd, spoločnosť pre správu pohľadávok (1979 – 1998)
* Fixed Channel Allocation, v bezdrôtových sieťach
* Foundation for Contemporary Art, Ghana
* Glacier Park International Airport
* pieseň na albume 4am Friday od Availu
FAS

**Fas** môže byť:
* Fas ligand, druh proteínu
* iný názov mesta Fes v Maroku

**FAS** môže byť:
* „Fatty acid synthase“, syntáza mastných kyselín
* „Ferrous Ammonium Sulfate“, síran amónno-železnatý (Mohrova soľ)
* „Final assembly“, konečná montáž
* „Financial Accounting Standard“, Medzinárodný účtovný štandard, jeden zo starších štandardov v rámci International financial reporting standards
* „Financial Accounting Standards“, Medzinárodné účtovné štandardy, starší názov pre International financial reporting standards
* Club Deportivo FAS
* Federation of American Scientists
* Federation of Astronomical Societies
* Femmes Africa Solidarité
* Fetálny alkoholový syndróm
* Firsts and Seconds, klasifikácia dreva podľa National Hardwood Lumber Association v Spojenom kráľovstve
* Football Association of Singapore
* Foras Áiseanna Saothair
* Foreign Agricultural Service
* Formability Analysis Software
* Free African Society
* Free Alongside Ship, obchodná doložka Incoterms
* Futsalová asociácia Slovenska
Regulácia preklzovania

**Regulácia preklzovania (kolies/náhonu)**, skratka **ASR** (z nem. *Antriebsschlupfregelung*, angl. *Acceleration Slip Regulation* alebo nesprávne *anti-slip/anti-skid regulation*) alebo **ASC** (z angl. *acceleration skid control*) alebo **TCS** (z angl. *traction control system*), alebo **DTC** (z angl. *dynamic traction control*), je v automobiloch systém, ktorý automaticky zabraňuje pretáčaniu pohonných kolies pri zrýchlovaní alebo rozbiehaní sa vozidla.

## Externé odkazy
* článok po anglicky

Kategória:Aktívna bezpečnosť automobilov
Gerhard Domagk

**Gerhard Domagk** (* 30. október 1895, Łagów, Pruské kráľovstvo – † 24. apríl 1964, Königsfeld im Schwarzwald, Západné Nemecko) bol nemecký lekár – patológ, mikrobiológ, bakteriológ a chemik. 

V roku 1939 dostal Nobelovu cenu za fyziológiu alebo medicínu za objav antibakteriálneho vplyvu prontosilov, sulfónamidového preparátu pre chemoterapiu bakteriologických infekcií. Cenu nemohol prebrať vzhľadom na konflikt nemeckej vlády s komisiou udeľujúcou ceny. Prevzal ju až v roku 1947.

## Literatúra
* Herbert L. Schrader: *Gerhard Domagk. Die Erfindung der Sulfonamide als Heilmittel und die Entdeckung neuer Tuberkulosemittel.* In: Hans Schwerte und Wilhelm Spengler (Hrsg.): *Forscher und Wissenschaftler im heutigen Europa. 2. Mediziner, Biologen, Anthropologen.* Reihe: Gestalter unserer Zeit, Band 4. Stalling, Oldenburg 1955, S. 143–150. (Die Hgg. waren SS-Kader.)
* Gerhard Domagk: *Lebenserinnerungen. In Bildern und Texten*, Bayer AG, Geschäftsbereich Pharma (1995)

## Referencie


## Iné projekty

## Externé odkazy
* Biografia
* Životopis 

Kategória:Nemeckí biológovia
Kategória:Nemeckí lekári
Kategória:Bakteriológovia
Kategória:Laureáti Radu vychádzajúceho slnka
Kategória:Nositelia Nobelovej ceny za fyziológiu alebo medicínu
Kategória:Nemeckí nositelia Nobelovej ceny
Kategória:Držitelia Radu Pour le Mérite
Kategória:Absolventi Univerzity v Kieli
FOB

**FOB** môže byť:
* Fall Out Boy
* "Fecal occult blood" - fekálne krvácanie do stolice
* Forward Operating Base, vo vojenstve
* Free On Board, obchodná doložka Incoterms
* "Friend of Bill", prívrženec Anonymných alkoholikov a ich zakladateľa menom Bill W.
* Friends of Ben 
* Fresh off the boat, anglické hanlivé označenie pre čerstvo prišlých prisťahovalcov alebo turistov
* FOB (hra), hra z roku 1981, autor: David Henry Hwang
Jelšovík

**Jelšovík** je potok v Novohrade, v juhozápadnej časti okresu Lučenec. Je to ľavostranný prítok Maškovej, meria 6,8 km a je tokom IV. rádu. 

Preteká Juhoslovenskou kotlinou, podcelkom Lučenská kotlina, pramení južne od obce Halič v nadmorskej výške okolo 245 m n. m. Na hornom toku tečie juhojuhovýchodným smerom, preteká územím s výmoľmi na oboch brehoch, zľava priberá krátky prítok prameniaci južne od osady Dolná Telka a pokračuje severojužným smerom cez Jelšovskú pahorkatinu. Na dolnom toku výraznejšie meandruje a severne od obce Jelšovec sa v nadmorskej výške okolo 179 m n. m. vlieva do Maškovej.

## Referencie

Kategória:Potoky na Slovensku
Kategória:Povodie Ipľa
Kategória:Vodné toky v okrese Lučenec
CPT

**CPT** môže byť:
* Current Procedural Terminology
* Cuideachta Phoiblí Theoranta, írska podoba akciovej spoločnosti
* Carriage Paid To, dodacia doložka podľa dohody Incoterms
* Cape Town International Airport
* Columbia Pictures Television
* Cost Per Thousand, náklady na tisíc merných jednotiek (náklady na 1 000 vyprodukovaných kníh)
ASR

**ASR** môže byť
* American Safety Razor Company
* Acceleration Slip Regulation – regulácia preklzovania
* Accredited Seller Agency
* "Airport Surveillance Radar" – letiskový prehľadový radar
* Apple Software Restore
* Analyte Specific Reagent
* Answer Seizure Ratio, indikátor v telekomunikáciách
* Armáda Slovenskej republiky
* Associazione Sportiva Roma, taliansky futbalový klub
* Automatic Send-Receive
* Automatic Speech Recognition
* Automotive Shredder Residue
* Automated System Recovery, časť NTBackup-u
* alt.sysadmin.recovery
* Aquifer Storage and Recovery
* Air Sea Rescue
* Average Success Rate, indikátor z telefónie
Lomnický potok

**Lomnický potok** je potok na hornom Spiši, pretekajúci územím okresov Kežmarok a Stará Ľubovňa. Je to pravostranný prítok Popradu, meria 7,2 km a je tokom IV. rádu. 

## Priebeh toku
Pramení v Levočských vrchoch, v podcelku Levočská vrchovina, v časti Kolačkovský chrbát, v lokalite Tichá voda v nadmorskej výške okolo 1 010 m n. m. V pramennej oblasti tečie na severozápad, zľava priberá krátky prítok a stáča sa na sever. Sprava priberá prítok z južného svahu Čolgoša (926,2 m n. m.), zľava Mačací potok, potom opäť z pravej strany Poľný potok (662,4 m n. m.). Ďalej priberá pravostranný prítok zo severozápadného svahu Sedla (941,6 m n. m.) a preteká obcou Lomnička, pričom sa stáča viac na severoseverozápad. V obci postupne priberá ľavostranný prítok z oblasti Timelca, pravostranný spod Tehelného kopca a ďalší pravostranný z oblasti Kolpštika. Za obcou pokračuje severozápadným smerom a neďaleko mesta Podolínec ústi v severovýchodnom výbežku Popradskej kotliny v nadmorskej výške 561,3 m n. m. do Popradu.

## Referencie

Kategória:Potoky na Slovensku
Kategória:Povodie Popradu
Kategória:Vodné toky v okrese Kežmarok
Kategória:Vodné toky v okrese Stará Ľubovňa
Lomnická rieka

**Lomnická rieka** je potok na hornom Spiši, preteká územím okresu Kežmarok. Je to ľavostranný prítok Kolačkovského potoka, meria 6,4 km a je tokom VI. rádu. 

Pramení v Levočských vrchoch, v podcelku Levočská vysočina, na severnom svahu Ihly () v nadmorskej výške okolo  Najprv tečie smerom na sever, vytvára oblúk ohnutý na západ, sprava priberá prítok zo severozápadného svahu Čiernej hory () a zľava prítok spod kóty 1 132,3 m. Nasleduje pravostranný prítok spod kóty 1 161,2 m, potok pokračuje viac-menej severoseverovýchodným smerom, sprava priberá najprv krátky prítok () a potom ďalší z južného svahu Grúňa (). Napokon tečie opäť k severu a juhojuhozápadne od obce Kolačkov ústi v nadmorskej výške cca  do Kolačkovského potoka.

## Referencie

Kategória:Potoky na Slovensku
Kategória:Povodie Popradu
Kategória:Vodné toky v okrese Kežmarok
Zlatná (prítok Popradu)

**Zlatná** je potok na hornom Spiši, preteká územím okresu Kežmarok. Je to pravostranný prítok Popradu, má dĺžku  a je tokom IV. rádu.

## Priebeh toku
Pramení v Levočských vrchoch, v podcelku Levočská vrchovina, v časti Ľubické predhorie, na východnom svahu Zlatého vrchu () v nadmorskej výške okolo  Od prameňa tečie juhozápadným smerom, pričom sa výraznejšie vlní, sprava priberá prítok z juhozápadného svahu Zlatého vrchu, stáča sa na západ a zľava priberá prítok spod kóty . Ďalej priberá krátky ľavostranný prítok () a pokračuje severozápadným smerom. Z pravej strany potom priberá svoj najdlhší prítok zo severozápadného svahu Zlatého vrchu, stáča sa viac na západoseverozápad, opäť sa výraznejšie vlní a zľava priberá krátky prítok. Ďalej napája malú vodnú nádrž, do ktorej sprava ústi prítok spod kóty , vstupuje do Popradskej kotliny, na severnom okraji mesta Kežmarok a južne od Strážok ústi v nadmorskej výške cca  do Popradu.

## Referencie

Kategória:Potoky na Slovensku
Kategória:Povodie Popradu
Kategória:Vodné toky v okrese Kežmarok
Svetelné pero

**Svetelné pero** (angl. *lightpen*) je vstupné zariadenie počítača, ktoré – v súčinnosti s displejom a grafickým adaptérom – umožňuje zadávať polohu na ploche.

Svetelné pero je tvorené fotodetektorom zasadeným do držadla v tvare pera, pripojeného k vyhodnocovacej jednotke (ktorá je súčasťou grafického adaptéra). Pri prechode elektrónového lúča na tienidle obrazovky v bode, kam je priložené svetelné pero, takto rozsvietený bod vyvolá elektrický pulz vo fotodetektore. Vyhodnocovacia jednotka z okamihu vzniku pulzu a znalosti priebehu zobrazovania zistí polohu svetelného pera na tienidle.

Variant svetelného pera, ktorý sa neprikladal tesne k obrazovke ale sa cez optiku mierilo na obrazovku z väčšej vzdialenosti (pri menšej presnosti), obvykle v tvare zbrane, sa používal s videohrami.

Pre rôzne technické ťažkosti (potreba mať vysvietený snímaný bod čiže nemožnosť snímať čierne body, ťažkosti s okolitým osvetlením, problémy so znečistením, zlá až nemožná funkčnosť s LCD displejmi), obťažne použitie a dostupnosť lepších vstupných zariadení sa v súčasnosti svetelné pero už nepoužíva.

Kategória:Polohovacie zariadenia
Kategória:Vstupné zariadenia
Hunerich

**Hunerich** (* asi 411/15 - † 23. december 484) bol kráľ Vandalov a Alanov v rokoch 477-484.

Hunerich bol najstarším synom vandalského kráľa Geisericha. Svojou krutosťou sa podobal otcovi, ale zmyslom pre rytierskosť už nie, aby zabezpečil trón svojmu synovi Hilderichovi vyvražďoval svoje príbuzenstvo a dopustil sa doslova vyhladzovania vandalskej šľachty. Na jeho príkaz sa 1. februára v roku 484 v Kartágu konal cirkevný koncil na ktorom mali katolícki biskupi v teologickej vedeckej rozprave s ariánskymi kňazmi dokázať pravosť svojej viery. Koncil bol prerušený potom čo ariánsky patriarcha Cyril vyprovokoval ostré spory. Hunerich na to 24. 2. 484 vydal edikt v ktorom označil katolíkov za jediných vinníkov a zakázal im činnosť. Od 1. júna 484 sa mohlo vyznávať len ariánske náboženstvo. Katolíkom ktorí sa postavili na odpor konfiškovali majetok, telesne ich trestali a posielali na nútene práce. Mnohí zaplatili svojim životom. V tom roku postihlo Vandalské kráľovstvo sucho následkom čoho bol nedostatok potravín, ľudia zomierali hladom a po krajine sa začal šíriť mor. 23. decembra 484 v Kartágu morovej nákaze podľahol aj samotný kráľ Hunerich.

Kategória:Narodenia v 10. rokoch 5. storočia
Kategória:Úmrtia v 484
Kategória:Vládcovia Vandalov
A Matter of Life and Death

***A Matter Of Live & Death*** je štrnásty štúdiový album Anglickej heavy metalovej skupiny Iron Maiden. Albumové témy sú: vojna, apokalypsa a samota. 

## Zoznam skladieb
# „Different World“ (Smith, Harris) - 4:17
# „These Colours Don't Run“ (Smith, Harris, Dickinson) - 6:52
# „Brighter Than Thousand Suns“ (Smith, Harris, Dickinson) - 8:44
# „The Pilgrim“ (Gers, Harris) - 5:07
# „The Longest Day“ (Smith, Harris, Dickinson) - 7:48
# „Out Of The Shadows“ (Dickinson,Harris) - 5:36
# „The Reincarnation Of Benjamin Breeg“ (Murray, Harris) - 7:21
# „For The Greater Good Of God“ (Harris) - 9:24
# „Lord Of Light“ (Smith, Harris, Dickinson) - 7:23
# „The Legacy“ (Gers, Harris) - 9:20

## Single
* „The Reincarnation of Benjamin Breeg“
**bonus: „Hallowed Be Thy Name“
vydané: 14. august 2006
* „Different World“
**bonus: „Hallowed Be Thy Name & The Trooper“
vydané: 14. november 2006

## Zostava
* Steve Harris - basová gitara      
* Dave Murray - rytmická a sólová gitara
* Bruce Dickinson - spev 
* Nicko McBrain - bicie 
* Janick Gers - rytmická a sólová gitara
* Adrian Smith - rytmická a sólová gitara

## Zaujímavosti
* obal albumu nakreslil Tim Bradstreet, ktorý sa špecializuje prevažne na komiksy....
* obaly singlov sú diela Melvyna Granta

Matter of Live and Death, A
Kategória:Hudobné albumy z 2006
Azimut (astronómia)

**Azimut** (A) je uhol medzi južným bodom a priesečníkom výškovej kružnice hviezdy s horizontom; jedna z horizontálnych súradníc (pozri súradnicová sústava). Azimut sa meria v stupňoch (0° – 360°) po horizonte v zápornom smere (v smere pohybu hodinových ručičiek) cez západ, sever, východ. Keďže obloha sa zdanlivo pohybuje v tom istom smere, ako sa meria azimut, azimut s časom vzrastá.

Kategória:Sférická astronómia
Marshalling

**Marshalling** je pojem z oblasti programovania, ktorý predstavuje proces transformácie pamäťovej reprezentácie objektu do dátového formátu použiteľného na uchovávanie alebo prenos. Typicky sa používa v situáciách, keď je potrebné dáta presunúť medzi odlišnými časťami počítačového programu, prípadne z jedného programu do druhého. Marshalling je podobný serializácii. Opak marshallingu sa označuje ako unmarshalling (alebo demarshalling, podobne ako deserializácia).

## Použitie
Marshalling je používaný v rámci implementácie odlišných mechanizmov remote procedure call (RPC), keď je nutné prenášať dáta medzi procesmi a/alebo medzi vláknami. V technológii Microsoft Component Object Model (COM) musia byť ukazovatele na rozhrania transformované marshallingom, aby mohli prechádzať za hranice tzv. COM apartment (t. j. prechod medzi inštanciami COM knižnice). Ďalším príkladom akcie, ktorá vyžaduje použitie marshallingu, je konverzia medzi nemanažovaným typom a CLR typom, ako napr. pri procese P/Invoke, alebo v jazyku C++/CLI.

Marshalling sa tiež značne používa v rámci skriptov a aplikácií, ktoré využívajú technológie XPCOM poskytované aplikačným frameworkom Mozilla.

## Úvod
V programátorskej praxi sa často vyskytuje potreba, poskytnúť nejakému programu alebo funkcii objekt, ktorý táto funkcia chce zmeniť, alebo zavolať jeho metódy. Bežne sa na tento účel poskytne ukazovateľ na tento objekt. Použitie tohto riešenia je ideálne, pokiaľ sú obe strany v rámci jedného procesu. Pokiaľ však druhá strana beží v rámci iného procesu alebo dokonca na inom počítači, ukazovateľ už nie je možné jednoducho, resp. vôbec použiť. V tomto prípade je nutné použiť operáciu marshallingu.

Ďalším príkladom je situácia, keď je potrebné zavolať metódu objektu, ktorý bol vytvorený v cudzom vlákne, avšak tak, aby metóda bežala v kontexte vlákna, ktorému tento objekt patrí a nie vlákna, ktoré ju zavolá.

## Proces
### COM a ActiveX
COM a ActiveX riešia tento problém tak, že každý objekt beží v nejakej zóne, tzv. apartmente. V apartmente beží *message loop*. Ak niekto z iného apartmentu (iné vlákno, proces alebo počítač) zavolá metódu z jeho objektu, automaticky sa postará aby bola zavolaná a pošle späť aj návratovú hodnotu.

Rámcový postup je:
# Všetky parametre danej metódy sa zabalia do jedného prúdu.
# Tento prúd spolu s informáciou o požadovanej funkcii sa pošle RPC procesu alebo počítača, na ktorom sa tento objekt nachádza
# V RPC beží *message loop*, ktorý dostane správu spolu s týmto prúdom
# RPC tento prúd rozbalí späť na parametre a zavolá metódu objektu, ku ktorému má priamy prístup
# Návratové hodnoty sa zabalia do prúdu a pošlú naspäť volajúcemu apartmentu.

Ak v cieľovom apartmente nefunguje message loop, alebo nefunguje sieť, volanie sa nikdy nevykoná.

Tento proces je obyčajne transparentný, nie je potrebné robiť žiadne dodatočné operácie. Z pohľadu programátora ide len o volanie objektu.

Kategória:Programovanie
Ropušník tŕnistohlavý

**Ropušník tŕnistohlavý** () je jašter z čeľade ropušníkovitých žijúci v Kalifornii.

## Etymológia
Rodové meno *Phrynosoma* je odvodený z dvoch gréckych slov: *phrynos* (ropucha) a *soma* (telo). Druhové meno *coronatus* je latinské slovo znamenajúce "korunovaný".

## Anatómia
Ropušník tŕnistohlavý je výrazný druh s oválnym a plochým telom. Na hlave jaštera sa nachádzajú výrazné rohy. Charakteristické sú dva rady šupín na spodnej strane tela, dva až tri rady zväčšených zahrotených šupín na okraji spodnej čeľuste, hnedá alebo šedá chrbtová časť tela s kontrastnými vlnitými škvrnami tmavšej farby a zahrotené šupiny na chrbtovej časti tela. Mláďatá sú veľmi podobné dospelým jedincom, lebečné rohy sú kratšie a menej zreteľné. Dospelé jaštery dorastajú do veľkosti 10 až 11 cm.

## Rozšírenie
Tento jašter žije v oblasti stredozápadnej a juhozápadnej Kalifornie. Vyskytuje sa v rozličných prostrediach, žije napr. na trávnatých územiach, v savanách, v ihličnatých i zmiešaných lesoch. Zvyčajne sa vyskytuje v oblastiach s pieskovou zeminou a v krovinatých oblastiach. V južnej Kalifornii žije ropušník v oblastiach s výskytom mravcov, v oblastiach s prirodzeným hustým krovinatým porastom a na miestach s pórovitou pôdou, pretože pre týchto jašterov je typické zahrabávanie sa do zeminy, prípadne do dier v zemi. V období extrémneho tepla alebo zimy sa ukrýva v podzemí a je nečinný.

## Správanie
Keď je ropušník vystrašený, jeho telo sa nafúkne vzduchom, čo z neho robí neľahkú korisť (na prehltnutie). V prípade ohrozenia otvára ústa a vydáva syčavé zvuky. V sebaobrane hryzie a ak to nestačí, dokáže z kútikov očí na nepriateľa vystreknúť krv.

## Rozmnožovanie
Samičky ropušníka kladú vajcia ku koncu apríla až v júni. Hniezdo môže byť od 6 do  veľké, ako priemer sa uvádza približne 11 až . Niektoré samice môžu naklásť vajíčka až dvakrát za rok.

## Potrava
Mravce tvoria veľkú časť potravy ropušníka, no takisto loví i ďalšie druhy hmyzu, ako napr. osy, chrobáky, lúčne koníky, muchy a húsenice.

## Iné projekty

## Referencie

## Externé odkazy
* WERC San Diego Field Station - Phrynosoma coronatum  – 
* NatureServe Explorer - Phrynosoma coronatum  – 

Kategória:Ropušníkovité
Kategória:Najmenej ohrozené druhy
Kórejský vek

Kórejčania označujú svoj **vek** slovom *sal* (살) a počítajú ho systémom kórejských čísloviek (na rozdiel od rokov letopočtu, ktoré počítajú systémom sino-kórejských čísloviek). Novonarodené dieťa má už jeden rok. Započítava sa totižto aj obdobie v matkinom lone od počatia až po narodenie. 

Tradične sa človeku pripočíta 1 rok veku života na Sollal (kórejský tradičný Nový rok), hoci Kórejčania oslavujú aj svoje narodeniny. Tradične – podľa lunárneho kalendára. Potom rozdiel medzi európskym a kórejským počítaním môže dosiahnuť 1 až 2 roky. Je to síce oficiálny spôsob počítania veku v Južnej Kórei, ale najmä súčasná generácia ovláda aj európsky spôsob. Dôležité pri uvádzaní veku je, aby sa podal aj ročník narodenia (tzv. ňjonsäng).

Dôležitým vekom v živote Kórejčanom je sto dní od dňa narodenia pägil, ďalej jeden rok od narodenia tol, ktoré sa tradične oslavujú v kruhu rodiny. Ďalším významným sviatkom v živote sú 60. narodeniny hwanggap. Po tomto 60-ročnom životnom cykle sa začína vek počítať znovu od začiatku. Medzníkom sú aj 88. narodeniny tzv. misu.

Keďže v celej kórejskej spoločnosti existuje dosť prísna hierarchia vzťahov, vek tu hrá veľmi dôležitú úlohu. Keď prvá osoba pozná vek druhej osoby, dokáže vyberať vhodné výrazové prostriedky a gramatické formy, ktoré odzrkadľujú, v akom postavení je daná osoba voči prvej (rodič, partner, súrodenec starší, mladší, dieťa, nadriadený, kolega, podriadený atď.). Kvôli tomu v Kórei nie je neslušné pýtať sa  na vek, a ani na vek ženy. Jedine tak je možné prejaviť náležitú úctu danému človeku.

Kategória:Kórea